《白纻歌九首 其六》
南北朝·张率

夜寒湛湛夜未央。华灯空烂月悬光。从风衣起发芬香。为君起舞幸不忘。

作者简介：（475—527）南朝梁吴郡吴人，字士简。张瑰子。能诗文。年十二，日作诗或赋一篇，至年十六，积二千余首。齐明帝建武三年，举秀才，除太子舍人。为沈约所称，与任昉友善。梁武帝天监初，为司徒谢朏掾，直文德待诏省。奉命抄乙部书，撰古妇人事送后宫。作《待诏赋》奏之，甚见称赏。迁秘书丞，后入寿光省，修丙丁部书抄。累官黄门侍郎，新安太守。有《文衡》等，皆佚。